
Sadržaj

Impresum

Volim govoriti istinu (Croatian Bedtime Collection)

Još sjajnih knjiga za djecu:

Bio je lijep ljetni dan. Sunce je blistalo. Ptice su cvrkutale. Leptiri i pčele bili su zauzeti obilaženjem živopisna cvijeća. 

Zečić Jimmy igrao se u dvorištu s dvojicom starije braće. Njihova je mama zalijevala svoje omiljene ivančice. 

„Nemojte preblizu mojega cvijeća, momci”, zamolila je mama. 

„U redu, mama!” odvratio je Jimmy. 

„Ne brini, mama”, dodao je najstariji brat. „Tvoje su ivančice sigurne .” 

Mama se vratila u kuću, dok su se braća nastavila igrati vani. 

„Hej, zaigrajmo sad drugu igru”, predložio je najstariji brat dok je vrtio loptu.

„Koju igru?” upita Jimmy.

Najstariji brat na trenutak je razmislio. „Bacimo loptu u zrak i pogledajmo tko će je prvi uhvatiti.”

„To mi se sviđa”, veselo je zaključio Jimmy.

„Krenimo!” uzviknuo je stariji brat. „Hajde, baci loptu!” 

Najstariji brat bacio je loptu u zrak što je više mogao.

Svi su zečići podigli pogled, širom otvorenih usta, kad je velika narančasta lopta brzo poletjela u zrak. Ubrzo je počela padati natrag prema tlu. 

Ispruženih ruku, braća su nestrpljivo čekala. 

[image: image]

Baš kad je lopta trebala dotaknuti tlo, starija braća potrčala su da je uhvate. 

Jimmy je munjevito skočio naprijed i došao do lopte prije njih. „Jupi! Pobijedio sam!”

Od sreće je skakao i uzbuđeno trčao po dvorištu. 

Odjednom se spotaknuo o manji kamen i pao ravno na zemlju...ravno usred maminih omiljenih ivančica. 

„Jao!” zajaukao

